Správa zo zahraničnej pracovnej cesty
1.	Účastník ZPC:

Meno, priezvisko, tituly:			Oľga ŠTEVKOVÁ, Mgr.
						Ľubomír KUCKA, PhDr.
Názov a adresa pracoviska:		Centrum vedecko – technických informácií SR, Lamačská 8/A, 811 04, Bratislava
Pracovné  zaradenie, funkcia		Oľga ŠTEVKOVÁ, Mgr., prac. Oddelenia informačnej podpory TT,
Ľubomír KUCKA, PhDr., pracovník Oddelenia informačnej podpory TT 
Znalosť jazykov:
	Oľga ŠTEVKOVÁ, Mgr. – anglicky, 
						Ľubomír KUCKA, PhDr. - anglicky

2.  Zahraničná pracovná cesta:
Štát, mesto:					Rakúska republika, Viedeň
Vykonaná v dňoch:				6.11 – 11.11.2011
Názov a adresa prijímajúcej organizácie:	Európsky patentový úrad (EPÚ), Rennweg, 12, Viedeň
Účel cesty: 	Školenie: Praktická príprava účastníkov pilotného projektu na zabezpečenie jeho fungovania (Modul 2) v rámci Pilotného projektu „Reorientácia PATLIB centier“.
Spôsob jej financovania:		75% prostriedkov hradí EPÚ a 25% CVTI SR

3.  Rámcový program pobytu „ Training for PATLIB pilot project participants – New tasks for PATLIB centres - supplementary services:

7.11. 2011		8,45 – 9,00 hod. 
Registrácia, privítanie účastníkov a inštrukcie k školiacemu Modulu2, zhodnotenie prvého roku projektu(p.Harald Pichlhofer, Európska patentová akadémia, EPO, p.Heidrun Krestel - EPO)
 9,30 – 17,00 hod. – Komerčné využitie patentových informácií,
 IPScore – nástroj na ohodnocovanie využiteľnosti IP (Johannes Schaaf- EPO). Modelové situácie  použitia nástroja na praktických príkladoch a vyhodnotenie, diskusia
8.11.2011	9,00 – 17,00  hod.
	Rozšírené vyhľadávanie v databázach ochranných známok a dizajnov 
Praktické cvičenia ( Arkadiusz Gorny,OHIM, Alicante,Španielsko), IP audit (Wolfgang Petsch, TUV Rheinland Consulting , Peter Pawlek – Austria Wirtschaftsservice)

9.11. 2011	9,00 – 17,00 
Priemyselné vlastníctvo a licencovanie – moduly IP4Inno 4B,C ( Jeremy Philpott- EPO, Stephen Brett – Anderson Law, UK )
10.11. 2011	          9,00 – 17,00
Využitie  patentových štatistík v podnikaní – PATSTAT – Johannes  Schaaf, EPO, Patentové informačné služby pre expertov – Vyhľadávanie v GPI – Patrick Le Gonidec, EPO	
11.11.2011                E-learning program EPO. Diskusia, administratívne záležitosti, záver

4.  Stručný priebeh rokovaní, resp.  študijného pobytu:

Komplexný školiaci program Európskeho patentového úradu v rámci Pilotného projektu reorientácie PATLIB centier je organizovaný v spolupráci s Európskou patentovou akadémiou a bude pozostávať s troch modulov. Uvedené školenie bolo druhým v rámci školiaceho programu EPO, zameraného na inovačné služby v oblasti patentových informácií a priemyselno-právnej ochrany, ktoré budú pracovníci PATLIB centier poskytovať svojim používateľom. 
Školenie bolo zamerané na získanie potrebných vedomostí a zručností najmä pri poskytovaní doplnkových služieb a to:

•	Komercializácia priemyselného vlastníctva
•	Využívanie a vyhodnocovanie patentových štatistík,
•	Mapovanie patentovej aktivity a monitorovanie trendov z hľadiska jednotlivých aspektov
.
Lektori z EPÚ Mníchova, Viedne, OHIM v Alicante, British Library v Londýne,  Welsh Government, Obchodnej komory v St. Polten v Rakúsku,  Rakúskeho patentového úradu, TUV Rheinland Consulting prezentovali skúsenosti vo využívaní patentových štatistík a expertných služieb, pri príprave komercializácie priemyselného vlastníctva, pomoci vynálezcom v príprave technickej dokumentácie k vynálezu, konzultačných službách, marketingu. Školenie bolo zamerané aj na služby v oblasti monitoringu: sledovanie konkurencie a sledovanie stavu techniky, patentovú štatistiku a vizualizáciu, príklady prípadových štúdií. 
Pri mapovaní patentovej aktivity boli prezentované aj jednotlivé softvéry, ktoré umožňujú vizualizáciu vyhľadaných výsledkov do tabuliek a grafickej podoby.
Súčasťou školenia boli intenzívne praktické cvičenia v počítačovej učebni. .
Záver školenia bol doplnený o prezentáciu o inovovanom  e-learningovom programe Európskej patentovej akadémie. 

5.  Odporúčané závery:

•	Získané poznatky zo školenia budú v maximálnej miere využité pri realizácii úloh vyplývajúcich z účasti na pilotnom programe PATLIB centier počas jeho 3-5 ročnej realizácie.				Z.: členovia Projektu PATLIB
T.: Podľa projektového plánu
•	Spracovať príspevok na konferenciu PATLIB 2012 v zmysle odporúčaní EPÚ.
•	Odporúčam účasť aj na Module3, ktorý sa má uskutočniť o rok
T.: November 2012

6.   Prehľad prinesenej dokumentácie a miesto jej uloženia
Získané prednášky a vzorové materiály zo školenia sú dostupné na oddelení informačnej podpory transferu technológií .
7.   Osobitne vyhodnotený očakávaný prínos ZPC

•	Prínosom ZPC bola možnosť získať informácie z oblasti využívania profesionálnych doplnkových služieb PATLIB centier. Veľmi hodnotné boli informácie o stratégiách a postupoch pri spolupráci s komerčnou sférou, informácie o monitorovaní a sledovaní patentových aktivít.
•	Prínosom bola priama konzultácia s profesionálmi.

8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete

Správu vypracoval:				Ľubomír KUCKA, PhDr.
						Oľga Števková, Mgr.	

Dátum: 2. 12. 2011

Správu schválil:  				Prof. RNDr. Ján TURŇA, CSc.